text: Stort overskud på kartoffelmelsfabrik
  28 september 2012 kl. 09.47
  Andels-Kartoffelmelsfabrikken Sønderjylland (AKS) i Toftlund har opnået et af de bedste resultater i virksomhedens levetid med et overskud på 55 millioner kroner.
  Det er landsdelens største kartoffelmelsfabrik, der har haft et godt kartoffel-år.
  Direktør Jens Christian Jørgensen betegner det overfor P4 Syd, som et af de bedste regnskaber i fabrikkens levetid.
  Det meste af overskuddet bliver fordelt mellem fabrikkens 290 andelshavere, som årligt leverer ca. 170.000 tons kartofler, der forarbejdes til 36.000 tons kartoffelmel og 1.500 tons protein.
  Virksomheden i Toftlund beskæftiger ca. 30 medarbejdere.
  